Déning intelijen Kyrgyzstan lan Ruslan, ana pawongan sing disujanani minangka Akbarzhon Jalilov, warga saka nagara Ruslan umuré 22 taun, kelairan Kyrgyz. Akbarzhon lair taun 1995 ing Osh, Kyrgyzstan, lan teka ing Moskow kira-kira taun 2011. Miturut ariwarta Ruslan "Moskovskij Komsomolets", gazeta.ru nglaporké yèn dhèwèké nyambut gawé minangka juru masak ing salah sijiné bar sushi taun 2015. Sawetara iku, sumber liyané mratelakke yèn Jalilov mau nyambut gawé ing garasi sadurungé ngilang, seminggu sadurungé kedadeyan iku. Jalilov sing dadi pandhereké agama Islam, wis dikandhakaké déning kenalané, lan duwé pandelengan babagan tartamtu.